# Lots

Lots (prononciar ['lus]) qu'es un arriu qui's vueita per esquèrra dehens Ador enter Gabàs e Lui, suu departament de las Lanas

## Etimologia

"Los" que poderé estar ua fòrma alterada e latinizada d’un derivat deu basco lohi « hanga, alluvion » : arriu hangós. Lo nom de 'queth arriu qu'es mentavut :
* Lossium, Lossio (...fluvius qui dicitur Lossium [...]. A Lossio vero predicto fluvio, .... ), (1097-1117).
* Lotio (de Serris Lotio), (1749).
* Los (Serra Los), (de cap a 1400) : sagèth de Bertranon de Sèrras.
* Lous (Le Lous), (1651), (1763).
* Lons o Loust (le/la Lons ou Loust), (1764).
* Louts : grafia francesa actuau ; lo « t » que deut estar adventice.

## Geografia

Los qu'a la hont a Tèsa (Pirenèus Atlantics). Que traversa la Shalòssa e que's vueita dens Ador a Gòs, a l'Est de Dacs. Que hè 86,2 km.

## Comunas traversadas

Tèsa, Arsac Arrasiguet, Lème, Lo Merac, Vinhas, Haget, Sent Cric de Shalòssa, Vergüei, Caupena.

## Principaus afluents

* (E) l' Arblech o l'Arriu, 5,9 km, dempuish Arsac Arrasiguet
* (E) l'Arricabet, 3,7 km, dempuish Hilhondé
* (E) lo canau deu Biélongue, 5,5 km, dempuish Arbocava
* (E) l'arriu de Grava, 7,2 km, dempuish Montsegur
** (D) l'arriu de Casseboèr o deu Gua deu Miei
** (D) l'Arriu d'Agès o deu Gua deu Miei
* (E) l'arriu de "Dournang", dempuish La Craba
* (D) l'Arresenon, 6,9 km, qui separa Doasit de Sèrraslós e Arribans e de Sent Cric de Shalòssa
* (D) l'arriu de Gaushart, 4 km, qui separa Doasit de Mailís
* (D) l'arriu de Lauròla, 5,6 km, dempuish Mailís
* (D) la Guauga, 14,9 km, dempuish Doasit
* (D) l'arriu de Chai, 6 km, dempuish Mugron
* (E) l'arriu de Peleta, 4,2 km, dempuish Gamarde

## Toponimia

Toponims on pareish lo nom de l’arriu :
* Sèrraslós e Arribans (Serreslous-et-Arribans), nom de comuna.
* Loson (Lousoun) : petit afluent deu Los, sus la comuna de Sèrraslós e Arribans.
* Los (Lous) : nom de maison, a Mailís.
* Candelós (Candélous, Cam-de-Lous) : lòc-dit sus la comuna de Larbei.
* Baish deu Los (Bas du Lous), comuna de Lórquen.
* Franc-Louts : arrebatiada de la comuna de Sent Jors d'Auribat pendent la Revolucion.

## Nòtas

* ↑ Jean-Baptiste Orpustan ; L’onomastique basque dans le Cartulaire de la cathédrale de Dax ; in L’église et la Société dans le diocèse de Dax aux XI$^e$ et XII$^e$ siècles ; AEAL-CEHAG ; 2004 ; p.181.
* ↑ Cartulaire de la Cathédrale de Dax, Liber Rubeus (XI$^e$-XII$^e$- siècles ; Texte édité, traduit et annoté par Georges Pon et Jean Cabanot ; CEHAG ; 2004 ; n°153 ; p.352.
* ↑ Latinizacion de Sèrraslós : « De Serris Lotio alias de Arebans » ; Pouillé d’Aire, publicat per Cazauran ; bull. soc. Borda 1885, p.138.
* ↑ Paul Durrieu ; Les Gascons en Italie ; Auch ; 1885 ; p.177.
* ↑ Descripcion de l'Avescat d'Aira en Gasconha, per P.Duval ; 1651
* ↑ Expilly (Abbé) ; Dictionnaire Géographique, Historique et Politique des Gaules et de la France ; Amsterdam ; 1763 T.1 p.283 ; 1764 T.2 p.139 ; 1764 T.3 p.543 e 780.
* ↑ Expilly (Abbé) ; Dictionnaire Géographique, Historique et Politique des Gaules et de la France ; Amsterdam ; 1764 T.2 p.177 ; 1764 T.3 p.705.
* ↑ http://sandre.eaufrance.fr/app/chainage/courdo/htm/Q30-0400.php?cg=Q30-0400 |SANDRE
* ↑ Carta de Cassini
* ↑ Carta IGN 1/25000 : 1543 O Hagetmau.
* 1 2 3 Carta IGN 1/25000 : 1443 E Amou Montfort-en-Chalosse.